cometadata/datacite-titles-descriptions-related-identifiers huggingface dataset:
DOI: 10.14457/stou.the.2010.124
title: ปัจจัยที่มีความสัมพันธ์กับการปฏิบัติงานทันตสาธารณสุขของบุคลากรสาธารณสุขในสถานีอนามัย จังหวัดกาญจนบุรี

description: การวิจัยครั้งนี้ เป็นการวิจัยเชิงพรรณนา มีวัตถุประสงค์เพื่อศึกษา (1) คุณลักษณะส่วนบุคคลแรงจูงใจในการทำงาน การสนับสนุนจากองค์การของบุคลากรสาธารณสุขที่ปฏิบัติงานทันตสาธารณสุข (2) การปฏิบัติงานทันตสาธารณสุขของบุคลากรสาธารณสุข (3) ความสัมพันธ์ระหว่างคุณลักษณะส่วนบุคคล แรงจูงใจในการทำงาน การสนับสนุนจากองค์การ กับการปฏิบัติงานทันตสาธารณสุข และ (4) เพื่อศึกษาปัญหาอุปสรรคและข้อเสนอแนะในการปฏิบัติงานทันตสาธารณสุข ของบุคลากรสาธารณสุขในสถานีอนามัย จังหวัดกาญจนบุรีประชากรที่ใช้ในการศึกษา คือบุคลากรสาธารณสุขผู้รับผิดชอบงานทันตสาธารณสุขที่ปฏิบัติงานจริงในสถานีอนามัยของจังหวัดกาญจนบุรี ทั้งหมดจำนวน 141 คน โดยศึกษาทุกหน่วยประชากร เครื่องมือที่ใช้คือแบบสอบถามที่มีค่าความเที่ยงเท่ากับ 0.94 ส่งแบบสอบถามทางไปรษณีย์ ได้รับการตอบกลับ ร้อยละ 90.78 สถิติที่ใช้ในการวิเคราะห์ข้อมูลคือสถิติเชิงพรรณนาและสถิติเชิงอนุมานได้แก่การทดสอบไคสแควร์ และการหาค่าสัมประสิทธิ์สหสัมพันธ์ของเพียร์สันผลการวิจัยพบว่า (1) บุคลากรสาธารณสุขส่วนใหญ่เป็นเพศหญิง อายุเฉลี่ย 36.04 ปี สถานภาพสมรสดู่ จบการศึกษาระดับปริญญาตรีหรือเทียบเท่า ตำแหน่งเจ้าพนักงานทันตสาธารณสุข ระยะเวลาปฏิบัติงานทันตสาธารณสุขเฉลี่ย 8.14 ปี แรงจูงใจในการปฏิบัติงานในภาพรวม ปัจจัยจูงใจและปัจจัยค้ำจุนอยู่ในระดับปานกลางการสนับสนุนจากองค์การทั้งภาพรวมและรายด้านทั้ง 4 ด้าน คือ ด้านบุคลากร ด้านงบประมาณ ด้านวัสดุอุปกรณ์และด้านวิธีการจัดการหรือกระบวนการบริหารอยู่ในระดับปานกลาง (2) การปฏิบัติงานทันตสาธารณสุขในภาพรวมและรายด้านทั้ง 4 ด้าน คือ ด้านงานบริการทันตสาธารณสุขแบบผสมผสาน ด้านงานทันตสาธารณสุข ตามกลวิธีการสาธารณสุขมูลฐาน ด้านงานฝึกอบรมและพัฒนาวิชาการ และด้านงานบริหารจัดการและงานอื่น ๆ อยู่ในระดับปานกลาง (3) คุณลักษณะส่วนบุคคลด้านอายุ และตำแหน่ง มีความสัมพันธ์กับการปฏิบัติงานทันตสาธารณสุขปัจจัยแรงจูงใจ และปัจจัยการสนับสนุนจากองค์การมีความสัมพันธ์ทางบวกในระดับปานกลาง กับการปฏิบัติงานทันตสาธารณสุขอย่างมีนัยสำคัญทางสถิติที่ระดับความเชื่อมั่นร้อยละ 95 (4) ปัญหาอุปสรรคที่สำคัญคือขาดเจ้าหน้าที่รับผิดชอบงานทันตสาธารณสุขโดยตรง ภาระงานที่รับผิดชอบมาก บุคลากรในสถานีอนามัยมีน้อย ไม่มีความรู้เกี่ยวกับงานทันตสาธารณสุข การจัดสรรงบประมาณไม่เพียงพอ และข้อเสนอแนะ คือ ควรมีเจ้าหน้าที่รับผิดชอบงานทันตสาธารณสุขโดยตรงหรือทันตาภิบาลทุกสถานีอนามัย มีการสนับสนุนงบประมาณ วัสดุอุปกรณ์ต่าง ๆโดยเฉพาะยูนิตทันตกรรม
DOI: 10.14457/stou.the.2020.47
title: ปัจจัยที่มีผลต่อการตัดสินใจเข้ารับบริการฟันเทียมของผู้สูงอายุ ในอำเภอชานุมาน จังหวัดอำนาจเจริญ

description: การวิจัยแบบภาคตัดขวางนี้มีวัตถุประสงค์เพื่อศึกษา (1) ปัจจัยส่วนบุคคล ปัจจัยสังคมและสิ่งแวดล้อม ปัจจัยจิตวิทยา และปัจจัยส่วนประสมทางการตลาด (2) การตัดสินใจเข้ารับบริการฟันเทียมของผู้สูงอายุ และ (3)ปัจจัยที่มีอิทธิพลต่อการตัดสินใจเข้ารับบริการฟันเทียมของผู้สูงอายุในอำเภอชานุมาน จังหวัดอำนาจเจริญ ประชากรที่ศึกษาเป็นผู้สูงอายุที่มีอายุระหว่าง 60-74 ปี ที่ ที่อาศัยอยู่ในเขตอำเภอชานุมาน จังหวัดอำนาจเจริญที่ได้รับการตรวจสุขภาพช่องปากในปี 2562 จำนวน 462 คน กลุ่มตัวอย่างจำนวน 210 คน เลือกโดยการสุ่มอย่างง่าย เครื่องมือในการศึกยาเป็นแบบสัมภายณ์แบบมีโครงสร้าง ซึ่งมีค่าความเที่ยงด้านจิตวิทยาเท่ากับ 0.958 ส่วนประสมทางการตลาดเท่ากับ 0.998 และ การตัดสินใจเข้ารับบริการฟันเทียมเท่ากับ 0.930 เก็บข้อมูลระหว่างวันที่ 30 กันยายน 2563 ถึง 30 พฤศจิกายน 2563 วิเคราะห์ข้อมูลเชิงปริมาณด้วยค่าสถิติ ค่าร้อยละ ค่าเฉลี่ย ค่าเยี่ยงเบนมาตรฐาน การทดสอบฟิชเชอร์แอคซ์แซคท์ และการวิเคราะห์การถดถอยโลจิสติก ผลการศึกษาพบว่า (1) ผู้สูงอายุส่วนใหญ่เป็นเพศหญิง มีสถานภาพสมรส จบการศึกษาระดับประถมศึกษาปีที่ 4 มีจำนวนสมาชิกในครัวเรือน 2-3 คน ไม่ได้อยู่คนเดียวหรือตามลำพัง การเดินทางมาโรงพยาบาลโดยอาศัยญาติ ใช้รถยนต์เป็นพาหนะในการเดินทาง มีปัจจัยจิตวิทยาและปัจจัยส่วนประสมทางการตลาดอยู่ในระดับมาก (2) ผู้สูงอายุส่วนใหญ่ตัดสินใจไม่เข้ารับบริการฟันเทียมร้อยละ 70.5 และ (3) ปัจจัยที่มีอิทธิพลต่อการตัดสินใจเข้ารับบริการฟันเทียม คือ สถานภาพ และลักษณะการอยู่อาศัยกับสมาชิกในครอบครัวสามารถร่วมกันทำนายได้ประมาณร้อยละ 73 || This cross cross-sectional research aimed to study: (1) personal characteristics , social factors, environmental factors, psychological factors and marketing mix factor factors; (2) decisionecision- making about dentureentures; and (3) factors influencing decision s on denture s, all in elderly persons in Amnat Charoen’s Chanuman districtdistrict. The study involved 210 older persons randomly selected from 462 elderly patients who had received oral health examination examinations in 2019 , Data were collected using a questionnaire whose reliability value were 0.958, 0.998 and 0.930 for physiological, marketing mix , and decision decision-making factors , respectively, between September 30 and November 30 , 2020; and analyses were performed for quantitative data to determine frequencies, percentages, means, standard deviations, Fisher’s exact test, and logistic regression regression. The results indicated that, among study participants: (1) concerning personal characteristics, most of them were married women women, completed grade 4 (primary education), had 2-3 family members members, did not live alonelone, and went to hospital by car with their relatives relatives; the their psychological factors and marketing mix factor factors towards decision s on dentureentures were at a high level level; (2) 70 70.5 %, of them decidedecided not to have denture serviceservice; and (3) the factors affecting decisiondecisions on denturedentures were marital status an and sheltering pattern with family members, which could explain 73 .1% of opportunities to make such de cisioncisions.
DOI: 10.14457/stou.the.2010.125
title: การสื่อสารทางการเมืองกรณีการหาเสียงเลือกตั้งซ่อมสมาชิกสภาผู้แทนราษฏรเขต 3 จังหวัดสกลนคร วันที่ 21 มิถุนายน 2552

description: การวิจัยนี้มีวัตถุประสงค์เพื่อศึกษา (1) การวางแผนการส่อสารในการรณรงค์หาเสียงเลือกตั้งซ่อม สมาชิกสภาผู้แทนราษฎรของทีมงานปฏิบํติการวางแผนหาเสียง พรรคภูมิใจไทย เขต 3 จังหวัดสกลนคร (2) การสื่อสารในการหาเสียงเลือกตั้งซ่อมสมาชิกสภาผู้แทนราษฎรของผู้สมัครรับเลือกตั้ง พรรคภูมิใจไทย เขต 3 ชังหวัดสกลนคร (3) ปัจจัยความสำเร็จในการส่อสารหาเสียงเลือกตั้งซ่อมสมาชิกสภาผู้แทนราษฎรของผู้สมัคร รับเลือกตั้ง พรรคภูมิใจไทย เขต 3 จังหวัดสกลนคร (4) ปัญหาและอุปสรรคในการส่อสารหาเสียงเลือกตั้งซ่อม สมาชิกสภาผู้แทนราษฎรของผู้สมัครรับเลือกตั้ง พรรคภูมิใจไทย เขต 3 จังหวัดสกลนคร การวิจัยนี้เป็นการวิจัยเชิงปริมาณ และเชิงคุณภาพ ทำการศึกษาจากกลุ่มตัวอย่าง 3 กลุ่ม วิธีการเลือกกลุ่มตัวอย่างที่ 1 และ 2 เป็นการเลือกแบบเฉพาะเจาะจง โดยกลุ่มตัวอย่างที่ 1 ผู้สมัครรับเลือกตั้งและที่ปรึกษาของผู้สมัครรับเลือกตั้งใช้การสัมภาษณ์เจาะลึกล้วงคำตอบอย่างละเอียด กลุ่มตัวอย่างที่ 2 ทีมงานวางแผน หาเสียง จำนวน 20 คน ใช้การสัมภาษณ์แบบสนทนากลุ่มย่อย(Focus Group Discussion) โดยเปิดโอกาสในการแลกเปลี่ยนทัศนะกันอย่างกว้างขวางและกลุ่มตัวอย่างที่ 3 ประชาชนผู้มีสิทธิเลือกตั้ง เขต 3 ประกอบด้วย 5 อำเภอ ได้แก่ อำเภอสว่างแดนดิน บ้านม่วง เจริญศิลป์ คำตากล้า และส่องดาว จำนวน 400 คน ใช้หลักเกณฑ์ ของทาโรยามาเน่ในการสุ่มตัวอย่างโดยมีค่าความคลาดเคลื่อน ±0.5 ภายใต้ความเชื่อมั่นร้อยละ 95 ผลการวิจัยพบว่า (1) การวางแผนรณรงค์หาเสียงเลือกตั้งซ่อมสมาชิกสภาผู้แทนราษฎรของทีมงาน วางแผน แบ่งออกเป็น 4 กลุ่ม โดย กลุ่มที่ 1) จัดหาและเตรียมข้อมูลในพื้นที่เฉพาะให้กับผู้สมัคร 2) จัดเตรียม กำหนดการรณรงค์หาเสียงให้ภับผู้สมัคร เช่น วัน/เวลาสถานที่ผู้ที่จะเข้าร่วมกิจกรรมฟังการปราศรัยหาเสียง ฯลฯ 3) ชัดเตรียมลือโฆษณาประชาสัมพันธ์โดยกำหนดแผนงานการประชาสัมพันธ์ การหารูปแบบของส่อที่จะใช้ฯลฯ และ 4) การติดตามผล เช่น ผลสะท้อนกลับในระหว่างการหาเสียงของผู้สมัครและฝ่ายคู่แข่ง ความนิยมในตัว ผู้สมัครและอื่นๆ ฯลฯ (2) การสื่อสารหาเสียงหาเสียงของผู้สมัครรับเลือกตั้ง รูปแบบการนำเสนอส่อที่ใช้พบว่า มี 2 สาร กล่าวคือ 1) สารแนะนำตัวผู้สมัคร และ 2) สารให้ความรู้ความเข้าใจในการเลือกตั้งโดยผสมผสานกัน ทั้งนี้คำนึงถึงหลักการวางแผนร่วมด้วยคือ 1. นโยบายของพรรค 2. ปัจจัยที่เข้าไปเสริมนโยบาย และ 3. ตัวบุคคล เน้นเนื้อหาทางประเพณี วัฒนธรรม (3) ปัจจัยความสำเร็จในการส่อสารหาเสียงของผู้สมัคร คือ บุคลิก ภาษา โดยส่อความหมายให้ผู้รับเข้าใจประเด็นที่นำเสนอ การเน้นเสียงจังหวะเสียงสูง เสียงต่ำ เสียงเบาที่สร้างความเป็นกันเองกับผู้ฟัง (4) ปัญหา และอุปสรรคในการสื่อสารหาเสียงเลือกตั้ง ขึ้นอยู่กับเงื่อนไขระยะเวลา และ กรอบของกฎหมายการเลือกตั้งเป็นหลัก ด้านกระแสบุคคลและกระแสสื่อที่โจมตีเป็นอุปสรรคร่วมในการนำเสนอเนื้อหา
DOI: 10.14457/stou.the.2007.534
title: การศึกษาคุณภาพชีวิตการทำงานของข้าราชการกรมราชทัณฑ์

description: กรมราชทัณฑ์มีภารกิจหลัก คือ ควบคุมผู้ต้องราชทัณฑ์ไม่ให้หลบหนี และแก้ไขพัฒนาพฤตินิสัยผู้กระทำผิด ให้สามารถกลับคืนสู่สังคมอย่างปกติสุข แต่เนื่องจากมีการเปลี่ยนแปลงการบริหารจัดการภาครัฐแนวใหม่ รวมถึงการปฏิรูประบบราชการ ทำให้ข้าราชการกรมราชทัณฑ์ต้องเปลี่ยนแปลงหน้าที่ความรับผิดชอบและวัฒนธรรมการทำงานใหม่ จากการเปลี่ยนแปลงลักษณะงานดังกล่าว ทำให้ข้าราชการของกรมราชทัณฑ์เกิดความเหนื่อยหน่ายและตรากตรำกับการทำงาน จึงส่งผลให้ข้าราชการกรมราชทัณฑ์ ขาดความสมดุลระหว่างชีวิตการทำงานกับการดำเนินชีวิตในฐานะปัจเจกชน ด้วยเหตุนี้ ผู้วิจัยจึงสนใจที่จะศึกษาปัจจัยที่มีผลต่อคุณภาพชีวิตการทำงาน และระดับคุณภาพชีวิตการทำงาน รวมทั้งแนวทางที่จะปรับปรุงคุณภาพชีวิตการทำงานของข้าราชการกรมราชทัณฑ์ ให้เป็นไปตามมาตรฐานสากล การศึกษาค้นคว้าอิสระครั้งนี้ มีวัตถุประสงค์เพื่อศึกษา (1) ศึกษาปัจจัยที่มีผลต่อระดับคุณภาพชีวิตการทำงาน (2) ศึกษาระดับคุณภาพชีวิตการทำงาน ในด้านค่าตอบแทนที่ยุติธรรมและเพียงพอ ด้านสิ่งแวดล้อมที่ปลอดภัยและส่งเสริมสุขภาพ ด้านการพัฒนาความสามารถของบุคคล ด้านความก้าวหน้าและความมั่นคงในงาน ด้านการบูรณาการด้านสังคม ด้านธรรมนูญในองค์กร ด้านความสมดุลระหว่างชีวิตงานกับชีวิตด้านอื่น ๆ และด้านการเกี่ยวข้องสัมพันธ์กับสังคม (3) เปรียบเทียบคุณภาพชีวิตการทำงานของข้าราชการ จำแนกตามข้อมูลส่วนบุคคล ได้แก่ เพศ อายุ ระดับการศึกษา อายุการทำงาน เงินเดือนปัจจุบัน และหน่วยงานที่สังกัด กลุ่มตัวอย่างในการศึกษาครั้งนี้ เป็นข้าราชการกรมราชทัณฑ์ที่ปฏิบัติงานส่วนกลางกรมราชทัณฑ์ จำนวน 240 คน เก็บรวบรวมข้อมูลโดยใช้แบบสอบถาม ซึ่งมีค่าน่าเชื่อถือ เท่ากับ .9434 สถิติที่ใช้ในการวิเคราะห์ข้อมูล คือ ค่าร้อยละ ค่าเฉลี่ย ค่าเบี่ยงเบนมาตรฐาน การวิเคราะห์ความแปรปรวนและการทดสอบด้วยวิธีของ LSD ผลการวิจัยพบว่า (1) ปัจจัยที่มีผลต่อระดับคุณภาพชีวิตการทำงานของข้าราชการทุกด้าน อยู่ในระดับปานกลาง (2) ระดับคุณภาพชีวิตการทำงานของข้าราชการโดยรวมอยู่ในระดับปานกลาง (3) ข้าราชการที่มีเพศ อายุ ระดับการศึกษา อายุการทำงาน เงินเดือนปัจจุบันที่แตกต่างกัน มีคุณภาพชีวิตการทำงานที่ไม่แตกต่างกันในทางตรงกันข้าม ข้าราชการที่มีหน่วยงานที่สังกัดแตกต่างกัน มีคุณภาพชีวิตการทำงานที่แตกต่างกัน อย่างมีนัยสำคัญทางสถิติที่ระดับ .05
DOI: 10.14457/stou.the.2013.475
title: ผลการจัดกิจกรรมโครงงานคณิตศาสตร์ เรื่อง เส้นขนาน ที่มีต่อผลสัมฤทธิ์ทางการเรียนคณิตศาสตร์ของนักเรียนชั้นประถมศึกษาปีที่ 6 โรงเรียนบ้านกลางคลองสามสิบ จังหวัดนครนายก

description: การวิจัยครั้งนี้มีวัตถุประสงค์เพื่อ (1) เปรียบเทียบผลสัมฤทธิ์ทางการเรียนคณิตศาสตร์ เรื่องเส้นขนาน ของนักเรียนชั้นประถมศึกษาปี ที่ 6 ระหวางก่อนและหลังการจัดกิจกรรมโครงงานคณิตศาสตร์และ (2) ศึกษาความสามารถในการประยุกต์ความรู้คณิตศาสตร์ของนักเรียนชั้นประถมศึกษาปี ที่ 6 ระหวางการจัดกิจกรรมโครงงาน เรื่องเส้นขนานกลุ่มตัวอย่าง คือ นักเรียนชั้นประถมศึกษาปี ที่ 6โรงเรียนบ้านกลางคลองสามสิบ จังหวัดนครนายก ในภาคเรียนที่ 1 ปี การศึกษา 2556 จำนวน 1 ห้องเรียน นักเรียน 15 คน ได้มาโดยการสุ่มแบบกลุ่ม เครื่องมือวิจัย ได้แก่ แผนการจัดกิจกรรมโครงงานคณิตศาสตร์ แบบทดสอบวัดผลสัมฤทธิ์ทางการเรียนคณิตศาสตร์ เรื่องเส้นขนาน และแบบประเมินความสามารถในการประยุกต์ความรู้คณิตศาสตร์ สถิติที่ใช้ในการวิเคราะห์ข้อมูลได้แก่ค่าเฉลี่ย ส่วนเบี่ยงเบนมาตรฐาน และการทดสอบค่าทีผลการวิจัยพบว่า (1) ผลสัมฤทธิ์ทางการเรียนคณิตศาสตร์ เรื่องเส้นขนาน ของนักเรียนหลังการจัดกิจกรรมโครงงานคณิตศาสตร์ สูงกว่าผลสัมฤทธิ์ทางการเรียนคณิตศาสตร์ก่อนการจัดกิจกรรมโครงงานคณิตศาสตร์อย่างมีนัยสำคัญทางสถิติที่ระดับ .05 และ (2) ความสามารถในการประยุกต์ความรู้คณิตศาสตร์ เรื่องเส้นขนานของนักเรียน อยูในระดับดีมาก
DOI: 10.14457/stou.the.2020.48
title: ปัจจัยที่มีอิทธิพลต่อการตัดสินใจเลือกใช้บริการรถมอเตอร์ไซด์รับจ้าง ผ่านแอพพลิเคชั่นแกร็บในกรุงเทพมหานคร

description: การศึกษาครั้งนี้มีวัตถุประสงค์ เพื่อศึกษา 1) ระดับความคิดเห็นเกี่ยวกับส่วนประสมการตลาดบริการของผู้บริโภคในกรุงเทพมหานคร 2) ระดับความคิดเห็นเกี่ยวกับการตัดสินใจเลือกใช้บริการรถมอเตอร์ไซค์รับจ้างผ่านแอพพลิเคชั่นแกร็บของผู้บริโภคในกรุงเทพมหานคร และ 3) อิทธิพลของส่วนประสมการตลาดบริการที่มีต่อการตัดสินใจเลือกใช้บริการรถมอเตอร์ไซค์รับจ้างผ่านแอพพลิเคชั่นแกร็บของผู้บริโภคในกรุงเทพมหานครผการศึกษา พบว่า 1) ระดับความเห็นเกี่ยวกับส่วนประสมการตลาดบริการโดยรวมอยู่ในระดับมาก 2) ระดับความเห็นเกี่ยวกับการตัดสินใจเลือกใช้บริการรถมอเตอร์ไซค์รับจ้างผ่านแอพพลิเคชั่นแกร็บใน กรุงเทพมหานครโดยรวมอยู่ในระดับมากที่สุด และ 3) ส่วนประสมการตลาดบริการ ด้านผลิตภัณฑ์ด้านการส่งเสริมการขาย ด้านกระบวนการ และด้านลักษณะทางกายภาพ มีอิทธิพลทางบวกต่อการตัดสินใจเลือกใช้บริการรถมอเตอร์ไซค์รับจ้างผ่านแอพพลิเคชั่นแกร็บ ในกรุงเทพมหานคร ส่วนด้านบุคคลากรมีอิทธิพลทางลบต่อการตัดสินใจเลือกใช้บริการรถมอเตอร์ไซค์รับจ้างผ่านแอพพลิเคชั่นแกร็บใน กรุงเทพมหานคร สามารถร่วมกันพยากรณ์การตัดสินใจเลือกใช้บริการรถมอเตอร์ไซค์รับจ้างผ่านแอพพลิเคชั่นแกร็บได้ร้อยละ 75.90 อย่างมีนัยสำคัญทางสถิติที่ระดับ 0.05 || The objectives of this study were to study (1) the level of opinions on consumers’ service marketing mix factors in Bangkok; (2) the level of consumers’ decision-making on using GrabBike service Application in Bangkok; and (3) the influence of service marketing mix factors on decision making on using GrabBike service application in Bangkok.This study was a survey research. The population studied was un-known consumers who had used GrabBike Service Application in Bangkok. The sample size were determined by the Cochran formula, as a total of 400 samples using convenient sampling method. A questionnaire is used as an instrument for data collection. The statistical analysis used for data analysis were frequency, percentage, mean, standard deviation and multiple regression analysis.The results of the study indicated that (1) the level of opinions on consumers’ overall service marketing mix factors was at a high level. (2) The level of consumers’ decision on using GrabBike service application in Bangkok was at the highest level. (3) Service marketing mix factors of product, promotion, process, and physical evidence; had a positive influence on consumers’ decision making on using GrabBike service application in Bangkok. While personnel had a negative influence on consumers’ decision making on using GrabBike service application in Bangkok. All of the service marketing mix factors jointly predicts on decision making on using GrabBike service application in Bangkok at 75.90 %with statistically significant level of 0.05.
DOI: 10.14457/stou.the.2021.57
title: การจัดการทางการพยาบาลเพื่อป้องกันภาวะอุณหภูมิกายต่ำในผู้ป่วยที่ได้รับการผ่าตัดใหญ่ด้วยการระงับความรู้สึกทั่วร่างกายโรงพยาบาลสุรินทร์

description: การวิจัยนี้มีวัตถุประสงค์เพื่อเปรียบเทียบความแตกต่างของอุณหภูมิแกนกลางในผู้ป่วยผ่าตัดใหญ่ที่ได้รับการระงับความรู้สึกทั่วร่างกายระหว่างกลุ่มที่ได้รับการจัดการการพยาบาลให้ความอบอุ่นเพื่อป้องกันภาวะอุณหภูมิกายต่ำร่วมกับการพยาบาลตามปกติ และกลุ่มที่ได้รับการพยาบาลตามปกติ ผลการวิจัยพบว่าผู้ป่วยที่ได้รับการจัดการทางการพยาบาลเพื่อป้องกันภาวะอุณภูมิกายต่ำ มีอุณหภูมิแกนกลาง ใน 3 ระยะ คือก่อนผ่าตัด ขณะผ่าตัด และหลังผ่าตัด สูงกว่าผู้ป่วยที่ได้รับการพยาบาลตามปกติอย่างมีนัยสำคัญทางสถิติ ที่ระดับ 0.05 (t 1.591, 5.557 และ 4.493). || The objective of this research was to compare core temperature of patients undergoing major surgery with general anesthesia between the patients who received nursing management for hypothermia prevention and the patients who received routine nursing care.The sample population of this quasi-experimental research was fifty patients who underwent major surgery with general anesthesia. Twenty-five samples were assigned into the experimental group and the remaining twenty-five were a control group. The research instruments included: 1) general data form, 2) tympanic membrane thermometer to measure core temperature which met the standard of the hospital, and 3) nursing management tools for preventing hypothermia such as, forced-air warming and “Aun Jai” blanket. Data were analyzed using descriptive statistics and t-test.The results found that core temperature in all 3 phases- prior to surgery, during surgery and after surgery-of the patients in the experimental group was significantly higher than those in the control group (t 1.591, 5.557 และ 4.493, p &lt; 0.05).
DOI: 10.14457/stou.the.2010.126
title: ปัจจัยที่มีผลต่อการไปใช้สิทธิเลือกตั้งของผู้มีสิทธิเลือกตั้ง : กรณีศึกษากลุ่มผู้ด้อยโอกาสอายุ 18-19 ปีในจังหวัดปทุมธานี

description: การศึกษาปัจจัยที่มีผลต่อการไปใช้สิทธิเลือกตั้งของผู้มีสิทธิเลือกตั้ง: กรณีศึกษากลุ่ม ผู้ด้อยโอกาส อายุ 18 -19 ปีในจังหวัดปทุมธานี มีวัตถุประสงค์เพื่อศึกษา (1) ปัจจัยที่มีผลต่อการไปใช้สิทธิ เลือกตั้งของผู้มีสิทธิเลือกตั้งกลุ่มผู้ด้อยโอกาสอายุ 18 - 19 ปี ในจังหวัดปทุมธานี (2) ปัญหา และอุปสรรคที่ มีผลต่อการไปใช้สิทธิเลือกตั้งของผู้มีสิทธิเลือกตั้งกลุ่มผู้ด้อยโอกาส อายุ 18-19 ปี ในจังหวัดปทุมธานี ผลการวิจัยพบว่า (1) ปัจจัยที่มีผลต่อการไปใช้สิทธิเลือกตั้งของผู้มีสิทธิเลือกตั้งกลุ่ม ผู้ด้อยโอกาส อายุ 18-19 ปี ในจังหวัดปทุมธานี มีดังนี้ ปัจจัยด้านจิตวิทยา กลุ่มตัวอย่างมีความคิดเห็นต่อ การไปใช้สิทธิเสียงเลือกตั้งเพราะเป็นหน้าที่ของพลเมืองที่ดีอยู่ในระดับมาก ปัจจัยด้านความรู้ทาง การเมือง กลุ่มตัวอย่างมีความคิดเห็นต่อการไปใช้สิทธิเลือกตั้ง เพราะทำให้เยาวชนเรียนรู้ระบบการ เลือกตั้งในระบอบประชาธิปไตยอยู่ในระดับมาก ปัจจัยด้านการรับข่าวสารทางการเมือง กลุ่มตัวอย่างมี ความคิดเห็นต่อการไปใช้สิทธิเลือกตั้ง เพราะได้รับฟังการประชาสัมพันธ์หาเสียงเลือกตั้งของพรรค การเมืองทางโทรทัศน์ในระดับมากและปัจจัยด้านผลตอบแทน กลุ่มตัวอย่างมีความคิดเห็นต่อการไปใช้ สิทธิเลือกตั้ง เพราะได้รับคำแนะนำจากผู้ปกครองว่าควรไปเลือกพรรคการเมืองที่ผู้ปกครองเลือกอยู่ใน ระดับปานกลาง (2) ปัญหาและอุปสรรคที่มีผลต่อการไปใช้สิทธิเลือกตั้งของผู้มีสิทธิเลือกตั้งกลุ่ม ผู้ด้อยโอกาสอายุ 18 - 19 ปีในจังหวัดปทุมธานี คือ ความไม่สะดวกในการไปใช้สิทธิเลือกตั้ง การรับรู้ ข้อมูลข่าวสารและความรู้เกี่ยวกับเรื่องประชาธิปไตยและการเลือกตั้งอย่างจำกัด การประชาสัมพันธ์ของ หน่วยงานที่เกี่ยวข้องกับการเลือกตั้งมีน้อยเกินไปและควรมีการแก้ไขปัญหาความขัดแย้งของประชาชน ทางการเมืองให้มีความเรียบร้อยก่อนจะทำการเลือกตั้งครั้งต่อไป เป็นต้น
DOI: 10.14457/stou.the.2007.535
title: ปัจจัยที่มีอิทธิพลต่อประสิทธิผลของการให้บริการด้านทะเบียนราษฎรด้วยระบบคอมพิวเตอร์ในเขตจังหวัดภาคเหนือตอนล่าง

description: การวิจัยนี้มีวัตถุประสงค์เพื่อศึกษาปัจจัยที่มีอิทธิพลต่อประสิทธิผลของการให้บริการด้านทะเบียนราษฎรด้วยระบบคอมพิวเตอร์ในเขตจังหวัดภาคเหนือตอนล่างการวิจิยเรื่องนี้เปีนการวิจัยเชิงสำรวจ ประชากร คือ เจ้าหน้าที่ผู้ปฏิบัติงานทะเบียนราษฎรของสำนักทะเบียนในเขตจังหวัดภาคเหนือตอนล่างกลุ่มตัวอย่างจำนวน 199 คนใช้แบบสอบถามเป็นเครื่องมือการวิจัย โดยหน้าต่างแรกจะให้ระบุสถานภาพตำแหน่งงาน การวิเคราะห์ข้อมูลใช้สถิติวิเคราะห์ถดถอยพหุคูณแบบขั้นตอน ผลที่ได้จากการศึกษาวิจัย มีดังนี้ปัจจัยที่มีอิทธิพลต่อประสิทธิผลของการให้บริการด้านทะเบียนราษฎรด้วยระบบคอมพิวเตอร์ในเขตจังหวัดภาคเหนือตอนล่าง พบว่า สภาพแวดล้อม สถานที่ให้บริการ ความคล่องตัวในกระบวนการให้บริการ สภาพการปฏิบัติงานของเจ้าหน้าที่ผู้ ให้บริการ คุณลักษณะของผู้รับบริการ และการสนับสนุนด้านทรัพยากรในการบริการ มีอิทธิพลต่อประสิทธิผลของการให้บริการด้านทะเบียนราษฎรด้วยระบบคอมพิวเตอร์มีทิศทางเป็นไปในทางบวกข้อเสนอแนะที่ได้จากการศึกษาวิจัยควรมีการทบทวนตัวบทกฎหมายที่เป็นอุปสรรคต่อการปฏิบัติงานให้มีการกระจายอำนาจให้แก่ผู้ปฏิบัติงาน ควรจัดทำเอกสารเผยแพร่ประชาสัมพันธ์หริอคู่มือการติดต่อราชการเพื่ออำนวยความสะดวกในการติดต่อขอรับบริการ และควรจัดให้มีการพัฒนาบุคลากรโดยการจัดสัมมนาฝึกอบรม ดูงาน อย่างต่อเนื่องสมํ่าเสมอ รวมทั้งควรเพื่มอัตรากำลังเจัาหน้าที่ให้เพืยงพอกับปริมาณงาน || This research aimed to study factors influencing the effectiveness of residential registration service with computer system in lower northern provinces zone.The study was a survey research. Population were government officers who worked in the office of the registrar in each District Offices in Lower Northern Provinces of Thailand. Samples were 199 officers. Instrument employed was questionnaire. Data collected were analyzed by using stepwise multiple regression analysis. The results revealed that there were six factors influencing the registration services using computer system : they were work environment, service location, convenience of using the system, officers operation abilities, customers attributes, and supporting resources. All these factors positively affected the effectiveness of registration services using computer system. It was also found that the registration department had insufficient number of personnel, manpower quantity was not match with workload responsible by the office, and the working personnel were not provided with enough training opportunities to develop their skills, knowledge and abilities. It was recommended that specific laws and regulations that hindered the operation flow should be revised, so that the officers would be more empowered, handbooks of service delivery should be disseminated to the public for more understanding, officers should be constantly trained or sent to attend seminars or provided with field trips to develop their skills and knowledge. Also, there should be an increase of number of personnel to match with the office workload.
DOI: 10.14457/stou.the.2012.438
title: การศึกษาปัจจัยที่ทำนายการสำเร็จการศึกษาของนักเรียนระดับปริญญาโท สาขาวิชาศึกษาศาสตร์ มหาวิทยาลัยสุโขทัยธรรมาธิราช

description: การวิจัยนี้มีจุดมุ่งหมายเพื่อประยุกต์ใช้การวิเคราะห์ความอยู่รอดในการศึกษาปัจจัยที่ทำนายการสำเร็จการศึกษาของนักศึกษาระดับปริญญาโท สาขาวิชาศึกษาศาสตร มหาวิทยาลัยสุโขทัยธรรมาธิราช กลุ่มตัวอย่างที่ใช้ในการวิจัยครั้งนี้ คือ บัณฑิตและนักศึกษาระดับปริญญาโท สาขาวิชาศึกษาศาสตร์ มหาวิทยาลัยสุโขทัยธรรมาธิราช ที่เริ่มศึกษาในปีการศึกษา 2547 ถึง 2551 จำนวน 206 คน ปัจจัยทำนายที่ศึกษาประกอบด้วยปัจจัยส่วนบุคคล ปัจจัยการปรับตัวเข้ากับการศึกษาทางไกล ปัจจัยความทุ่มเทในการเรียน ปัจจัยคุณภาพการจัดการเรียนการสอน ปัจจัยเจตคติต่อมหาวิทยาลัย ปัจจัยคุณภาพการให้บริการของมหาวิทยาลัย ปัจจัยลักษณะอาจารย์ที่ปรึกษาการทำวิทยานิพนธ์/การค้นคว้าอิสระ และปัจจัยทักษะที่จำเป็นต่อการทำวิทยานิพนธ์/การค้นคว้าอิสระ เครื่องมือที่ใช้ในการวิจัย คือ แบบสอบถามปัจจัยที่ทำนายการสำเร็จการศึกษา สถิติที่ใช้ในการวิเคราะห์ข้อมูล คือ การวิเคราะห์องค์ประกอบและการวิเคราะห์ความอยู่รอด ผลการวิจัยสรุปได้ว่า ปัจจัยคุณภาพการจัดการเรียนการสอน ปัจจัยการปรับเปลี่ยนพฤติกรรมให้เข้ากับการศึกษาทางไกล และปัจจัยเจตคติและการบริการของมหาวิทยาลัย สามารถทำนายการสำเร็จการศึกษาของนักศึกษาระดับปริญญาโท สาขาวิชาศึกษาศาสตร์ มหาวิทยาลัยสุโขทัยธรรมาธิราช ได้อย่างมีนัยสำคัญทางสถิติที่ระดับ .05 โดยคุณภาพการจัดการเรียนการสอนส่งผลเชิงลบต่อการสำเร็จการศึกษา ขณะที่การปรับเปลี่ยนพฤติกรรมให้เข้ากับการศึกษาทางไกล, เจตคติและการบริการของมหาวิทยาลัยส่งผลในเชิงบวก || This research aimed to apply a survival analysis to analyze factors predicting degree completion of master’s degree students of the School of Educational Studies, Sukhothai Thammathirat Open University. The employed research sample consisted of 206 master’s degree students of the School of Educational Studies, who enrolled during the 2004 – 2008 academic years. Predicting factors being studied included the student personal factors, the emotional and behavioral adjustment factors to conform to the distance education environment, the learning commitment factor, the instructional quality factor, the attitudes toward university factor, the university services factor, the thesis/independent study advisor characteristics factor, and the research skill factors necessary to complete thesis/ independent study. The employed research instrument was a questionnaire on predicting factors for degree completion. Statistical procedures employed for data analysis were the factor analysis and survival analysis. Research findings could be concluded that the instructional quality factor, the emotional and behavioral adjustment factors to conform to the distance education environment, the attitudes toward university factor, and the university services factor could predict the degree completion of master’s degree students of the School of Educational Studies, Sukhothai Thammathirat Open University with statistical significance at the .05 level. Specifically, the instructional quality factor negatively predicted degree completion while the emotional and behavioral adjustment factors, the attitudes toward university factor, and the university services factor had positive effects on degree completion.